Exqrch/javanese-Komodo-pixelgpt huggingface dataset:
Kasinggihan, dhèwèké duwé musiyum déwé kang ana ing pinggir toko rotiné
Dhèwèké ngregani banget karya seni
Sanjoto ngrasa lara ati yèn lukisan-lukisan iku dipangan rayap
Amarga iku, dhèwèké duwé idé nggawé panggonan sing apik
Ing njero musiyumé, Sanjoto iku nyimpen akèh karya antarané karya Mochtar Apin, Soedjojono, Basoeki Abdullah, Trubus, Hendra Gunawan, Affandi, Popo Iskandar, Jeihan, lan Nasirun
Kasenengané iku diturut putuné yaiku Adrian Kuo Wei Xing
Putuné iku uga wiwit seneng karya seni
Sanjoto percaya tumrap ing hoki utawa keuntungan urip
Nanging uga dilakoni tur kukuh
Miturut Sanjoto, hoki dudu sakabèhé
Dhèwèké ora setuju yèn kapinteran iku nomer loro lan hoki iku nomer siji.
Miturut dhèwèké, kejujuran utawa kebenaran iku sing paling penting
Wong urip iku kudu duwé moral yaiku jujur lan ora oléh nggragas.
Kadiyono Kadiyono ya iku wong kelahiran Kèndal, 16 Marèt 1969 (49 taun) iki asalé saka Desa Campurejo,Kecamatan Boja, Kendhal, Jawa Tengah
Kadiyono nduwé anak cacah 3 (tèlu): Rizky Agung Mudiono, Firdausa D Mudiono, lan Nadifa Nurularisa Mudiono
Sabèn dina pagawéyané ya iku dadi tukang tambal ban nèrusaké usaha bapaké
Praktèk tambal bané ana ing ruas utama Boja, ing sèkitaré Pègunungan Ungaran lan nduwé jarak 30 kilomètèr saka arah barat daya Kota Sèmarang
Kadiyono iki wong sing nduwéni sèmangat juang kanggo sèkolah
Awalé pagawéyan Utama Kadiyono ya iku dadi tukang tambal ban, amarga dhéwèké asring ngréwangi bapaké megawé saka cilik
Nanging, jebulé ora pèngin gur dadi tukang tambal ban, Kadiyono nduwé "keprihatinan" karo bocah-bocah difabél lan "berkebutuhan khusus" ing dèsané dhèwé
Ing taun 2015 Kadiyono mbangun Sèkolah Luar Biasa Insan Tèrang Bangsa ing Kècamatan Boja
SLB iki dirintis sèko nol dhèwéan, mulai saka Kadiyono mèthuk bocah-bocah numpak motor boncéng tèlu ing sabèn dèsa gawé sinau barèng
Sing awalè muridé namung bocah 10, suwé-suwé dadi bocah 47
Sing awalé panggonan sinauné bocah-bocah "berkebutuhan khusus" mau nunut ing TPA Fadhullah Dèsa Campurèjo, saiki bocah-bocah uwés bisa sinau ing bangunan sèkolahé dhéwe' yaiku SLB Insan Tèrang Bangsa sing nduwéni luas tanah 572 métèr pèrsegi amarga donasi, namung Kadiyono tètèp péngén mbayar tanah mau nganggo cara ngangsur
Sanajan pagawéyané mung dadi tukang tambal ban ora mèngaruhi Kadiyono gawé ora sèkolah dhuwur-dhuwur
Saka pènghasilané dadi tukang tambal ban Kadiyono bisa nuntaské pèdhidhikan ing Sèkolah Tinggi Ilmu Komunikasi ing Semarang
Wèktu 10 (sèpuluh) taun dikaloni kanggo sèkolah ora nggawé Kadiyono "putus asa", ora mèrgo awaké ora mampu ngikuti pèlajarané, namung amarga kangélan bab "biaya"
Sakbaré lulus saka Sèkolah Tinggi Ilmu Komunikasi dhèwéké nglanjutké pèndhidhikan ing Univérsitas Tèrbuka lan njipuk Pendidikan Guru Sèkolah Dasar
Ora mandèg tèkan kono waé pendhidhikané Kadiyono, dhèwéké uga nglanjutaké sèkolah S2 Magistèr Pendidikan ana ing Univérsitas Sèbèlas Marèt Solo.
Iskandar Iskandar (lair ning Palembang, 28 Agustus 1973) dhéwéké yaiku pelatih "tim" LKG-SKF Indonesia
Iskandar mulai sinau babagan bal-balan awit saka umur sepuluh tahun lan melu sekolah sepak bola utawa SSB Pusri Yunior pas isih jaman sekolah menengah pertama (SMP)
"Karier" bal-balané diwiwiti pas dhéwéké lulus SMP
Dhéwéké melu "seleksi" timnas U-19 (Tim Nasional Under-19) ing tahun 1989
Jaman semana, timnas isih dilatih karo Yoseph Masopust teko Ceko ning Pusdiiklat Cibubur, setahun suwéné
Sak rampunge melu timnas Indonesia ning Piala Asia U-19 ning Jakarta taun 1990, dhéwéké melu gabung karo klub Herkules banjur gabung karo Persija Jakarta ing tahun 1992-1996
Iskandar kui isih sakleting karo I Komang Putra lan Sasi Kirono
Ning Persija Jakarta, pondasi utawa dhasaran bal-balané dikuatné karo arahan lan bimbingane para "senior", kaya ta Patar Tambunan, Marzuki Nyak Mad, lan Bambang Nurdiansyah
Sakbanjure saka Persija Jakarta, Iskandar sering lan ajeg pindah-pindah klub bal-balan, saka Semen Padang, Persib Bandung, PSMS Medan, sampék nang Persitara Jakarta Utara
Ning Persitara Jakarta Utara, Iskandar mulai njajal dadi pelatih ingkang kapisanan, yaiku dhéwéké ngelatih Persitara Jakarta Utara U-21 ning tahun 2009
Pas wes mantep dadi pelatih, Iskandar uga asring pindah-pindah utawa gonta-ganti klub lan SSB (sekolah sepak bola)
Iskandar tau ngelatih ASIOP Apacinti, uga tau dadi asisten pelatih ning Perserang, PS Polri, sampék SSB Frenz ning Malaysia
Iskandar uga salah sijine “"oknum”" bal-balan sing mèlu ndukung supaya pelatih sekolah sepak bola utawa SSB diregani utawa luwih dikurmati
Dhéwéké nate ngendikan ing basa Indonesia “Sebenarnya saya suka melatih remaja karena mereka patuh dan penuh keinginan membuktikan diri
Namun, saya juga ingin mendapatkan lisensi A AFC agar dapat melatih klub Liga 1
Pelatih SSB seharusnya juga dihargai seperti pelatih professional karena mereka yang membangun fondasi bagi pemain sebelum menjadi professional,”
Iskandar "dianggep" wis sah dadi sabanjuré oleh lisensi C Nasional saking PSSI ing tahun 2009, lan ning tahun 2015 dhéwéké uga oleh lisensi kepelatihan C AFC
Lagi wae Iskandar dipercaya dadi pelatih tim Liga Kompas Gramedia (LKG) lan diwenehi kontrak suwene sangang sasi
Iskandar dipercaya dikon milih pemain sing bakal ngewakili tim Liga Kompas Gramedia utawa LKG ning Piala Gothia U-15 sing diadakne ning Swèdhen
Awalé Iskandar lan wong pilihan saka tim Liga Kompas Gramedia mulai nyéléksi banjur bisa ngumpulaké 44 pemain
Saka petang puluh papat pemain iku mau bakal nglakoni latihan sing mempeng lan ajég
Iskandar lan wong pilihan saka tim Liga Kompas Gramedia uga bakal ngadakaké latihan tanding utawa “sparing”, kegiatan kasebut dadi salah siji cara agawé niliki "kemampuan" lan "karakter" para "kandidat" pemain sing bakal main ning Piala Gotia U-15 ning Swèdhen
Pemain sing ora "disiplin," gampang nyerah, ora nduwé "karakter, attitude" utawa sikapé élék, pemain sing seneng golék penaké utawa gak gelem ndek posisi sing angel, bakal dicorét karo Iskandar lan wong-wong pilihan saka tim Liga Kompas Gramedia utawa LKG
Masia ngunu, seleksi pemain isih dawa
Iskandar lan kanca-kancane ganti nyeleksi pemain lewat "kemampuan teknik", "stamina", semangaté, lan "visi bermain" saka saben pemain iku mau
Saka 44 pemain, Iskandar sing diréwangi kanca-kancané gur milih utawa nyisakake 18 pemain
Lha 18 pemain kui sing bakalan ngewakili tim Liga Kompas Gramedia utawa LKG ning Piala Gotia U-15 ning Swèdhen
Iskandar kudu ulet lan sabar gawé ndadékaké pemain-pemain sing kepilih iku mau bisa dadi siji masia dhéwéké kabéh asalé saka SSB sing beda-beda.
Salah siji carané Iskandar mudunke "ego" saben pemain yaiku masangaké saben pemain teka SSB sing beda-beda
Pemain-pemain kui mau dicampur teka SSB sing beda-beda lan dilatih miturut “gaya kepelatihan” "coach" Iskandar
Iskandar termasuk pelatih sing gumati karo siswa-siswané
Iskandar yo ora sungkan ngwénéhi semangat lan wéjangan-wéjangan gawé anak didiké
Amarga Iskandar nduwé pikiran yen ndadékaké pemain-pemain sing beda asal-usulé supaya dadi siji yaiku "faktor" penting gawe mbentuk tim sing "solid." Sakbanjuré ngunu, Iskandar mulai “nandur” "filosofi" mainé bal versine dhéwéké marang anak didiké
“Filosofi permainan saya adalah kita harus menguasai bola dan menyerang untuk mencetak gol setiap ada kesempatan,” ujaré Iskandar
Amarga "filosofi" kui mau, tim LKG nduwéni “karakter bermain” lewat bal-bal cedhak, pengaturan tempo, ngroyok bal, lan “mempertahankan” bola sing apik lan cermat
Sakliyané iskandar ngelatih teknikan, dhéwéké uga ajeg ngélingké anak didiké supaya tansah "rendah diri" lan ora sombong
Masia anak didiké nduwé bakat tapi yén ora nduwé "atitude" sing apik, ya ora bakal dimainké
Kabéh iku mau carane Iskandar ndidik siswa-siswané supaya dadi pemain sing ora gur apik "skill-e" tapi ya "attitude"-ne barang.
Muhammad Ridwan Muhammad Ridwan (lair ing Lebak, 9 Desember 1984) saiki dadi guru salah sawijining pelajaran agama ing Madrasah Ibtidaiyah An-Nazwa
Ora namung dadi guru, dhèwèké uga wis ngadegaké sekolah kuwi
Ridwan ngrintis Madrasah Ibtidaiyah An-Nazwa nalika tahun 2009
Ridwan anduwèni niyat becik rupa ngadegaké sekolah kanggo warga Désa Cikadongdong
Dhèwèké kang "gigih" merjuangke supaya Madrasah Ibtidaiyah An-Nazwa bisa kalaksana lan migunani ing désa kuwi
Nanging kahanané Ridwan kang ora duwé dana kang dadi panyebabé jaman enom Muhamad Ridwan dadi akèh crita abot lan ora nyenengaké
Nalika biyèn Ridwan lila dadi tukang ojèk nganti dadi buruh "migran"
Dhuwit kang wis dikumpulaké banjur digawé mbayar nganti "rénovasi" sithik-sithik gedung awal Madrasah Ibtidaiyah An-Nazwa kang isih awujud gubuk cilik-cilikan
Nanging pakaryan Ridwan kang saben dinané kudu srawung karo préman malah ndadekaké "stigma" ala para warga marang dhèwèké
Ananging Ridwan ora gatèkaké apa sing diujarake pawongan akèh, amarga kanggo dhèwèké kang paling penting niat lan lakune ora padha karo apa kang diujarake para warga
Nalika taun 2003,Ridwan nékat dadi tukang ngeteraké TKI "ilegal" saka Tanjung Pinang banjur nyebrang nganggo kapal mesin cilik mara ing Malaysia, yaiku khusus ana ing Johor
Ananging uga ing taun kuwi dhèwèké lan penumpangé (TKI "ilegal)" nemoni kacilakan
Kapal kang disetir Ridwan kanthi penumpangé kuwi karem
Dhèwèké slamet amarga nunggangi drém cilik kosong
Atiné mbrebes mili nalika nyaksekaké prastawa kang ngaremaké bocah-bocah cilik kang kuduné tetep urip lan nerusaké kauripané ana ing sekolah-sekolah uga kudu ngguyu karo kancané, nanging kudu sirna pangarepané amarga mèlu wong tua lan ninggalaké babagan kuwi
Mula saka prastawa kuwi dhèwèké banjur anduwèni niat kuat kanggo ngadegaké sekolah supaya nasib bocah-bocah cilik ing desane (kautamané) ora sangsara kaya bocah-bocah lan kulawarga kang wis karem karo kapale Muhamad Ridwan
Mila awaké mulai ngadegaké sekolah kang tujuané luwih akèh nyinaoni babagan agama
Rencana dhèwèké nemoni kabegjan amarga antuk dukungan saka warga Desa Cikadongdong dhéwé.
Nezatullah Ramadhan Nezatullah Ramadhan (26), yaiku sing ngedegaké Yayasan Nara Kréatif
Sadina-dina dhèwèké biasa diundang Neza
Neza iku lulusan Politèknik Negeri Jakarta jurusan Tèknik Mesin
Liwat daur ulang sampah, Yayasan Nara Kréatif mbukak kelas pakèt sinau kanggo atusan bocah-bocah lan mènèhi bekal macem-macem ketrampilan
Neza cilik iku kerep dimanja karo wong tuwane
Maklum dadi anak semata wayang seka wong tuwa sing penghasilané cukup, dhèwèké isa duwe macem-macem fasilitas sing dipingini
Mula fasilitas sekolahé Neza ya kudu sing paling apik
Nanging masa kejayaan Neza lan kaluwargané wis sirna pas dhèwèké lungguh ing bangku sekolah menengah
Bisnis wong tuwané bangkrut amarga ditipu karo wong liya
Amarga wektu kui Neza isih remaja, dadi dhèwèké durung isa mikir sing samestiné
Pas lungguh ing bangku SMA, Neza malah dadi bocah sing nakal
Dhèwèké kerep malaki kanca-kanca sekolahé kanggo tambah-tambah uang jajan
Sanadyan nakal, nanging Neza bisa lulus seka SMA lan ketrima tanpa jalur tès ing Politèknik Negeri Jakarta jurusan Tèknik Mesin
Sanadyan wis gedhe, nanging sifat manja lan kesèdé durung ilang
Ing akhir semester pertama, Neza olèh "Drop Out" amarga biji mata kuliah Matematikané nol
Banjur ibuné Neza nganti mara njaluk diwènèhi keringanan karo dosèné nanging ditolak
Amarga kedadean iku, Neza ngrasa isin lan duwe tékad kanggo ngrubah awaké supaya dadi luwih apik
Tahun sawisé, Neza nyoba melu tès meneh lan ketrima ing jurusan sing padha
Perjuangané Neza ora mandheg ing kana
Sawisé ketrima, Neza duwe tékad mènèhi kontribusi kanggo kampus
Taun 2012, Neza bareng kanca-kancané mèlu program kewirausahaan mahasiswa (PKM) lan ngajokake proposal bab Usaga Daur Ulang Sampah kanggo ngewangi bocah sing pedhot sekolah lan bocah dalanan
Proposal anggoné Neza lan kanca-kanca lolos lan olèh tetulungan dana Rp35 yuta
Saka proposal iki sing ndadèkake lairé Nara Kréatif
Salumrahé duwe usaha, mesti bakal ngliwati pasang surut
Fase iki dirasaké karo Nara Kréatif amarga kas midun lan operasional bakal mandheg
Sanadyan kanca-kancané milih mundur, nanging Neza tetep usaha supaya proyèké tetep lumaku
Dhèwèké ora pingin nyia-nyiaké semangat bocah-bocah
Apa wae dhèwèké lakoni supaya proyèké tetep madeg
Malah wong tuwané ya mèlu usaha amarga produk-produké durung payu.
Akhiré Neza olèh apa sing dikarepaké Neza
Siji siji mulai kebuka dalané, produké mulai dilirik lan olèh pesenan
Ing pertengahan taun 2013, Nara Kreatif resmi dadi binaan Bank BNI Syariah
Pagaweané Neza yaiku isa diarani wirausaha sosial amarga dhèwèké ngurusi proyèk-proyèk sing wis digawé
Saliyané Yayasan Nara Kréatif, Neza saiki ya duwe proyèk sosial bareng kanca-kancané yaiku Terangi Indonésia
Terangi Indonésia yaiku proyèk bank sampah "online", sing sebagean keuntungané bakal dialokasiké kanggo kegiatan sosial
Nganti saiki, Neza tetep golek pitulungan dana mandiri supaya proyèk-proyèké tetep lumaku lancar
Ing taun 2013, Neza ndadèkake pendidikan aspek utamané apa sing dhèwèké lakoni
Liwat Yayasan Nara Kreatif, Neza mbukak kelas sinau kejar paket A, B, lan C
Awalé seka 30 bocah, saiki wis mundak dadi 500 bocah sing melu program iki
Kasuksesan program iki isa ditonton seka "Output" bocah-bocah didiké, yaiku ana 7 bocah sukses nglanjutké kuliah nganggo bèasiswa lan 3 bocah wis nyambut gawé ing perusahaan swasta, liyané ana sing dadi pengusaha liwat pitulungan modal sing difasilitasi karo Nara Kreatif
Neza ngrasa seneng banget atiné pas nonton bocah-bocah sing biyèn putus sekolah, saiki isa lulus duwe Ijazah
Alesan ngapa Neza milih dadi wirausaha sosial amarga pendidikan lan tumindak apik iku investasi
Neza iku lulusan Politèknik Negeri Jakarta jurusan Tèknik Mesin.
Nining Nurhayati Nining Nurhayati (lair ing Bhandung, 12 Juli 1976) yaiku aktivis lingkungan saking Désa Jatiéndah, Kecamatan Cilengkrang, Kabupatèn Bhandung, Jawa Kulon
Nining minangka bojo saka ketua RW 17 Kampung Jatibaru ngajak ibu-ibu warga milah sampah organik
Sampah organik iku banjur didadèkaké humus supaya bisa digawé dadi média tandur
Èkspérimèn sapisan nganggo cara nglebokaké sampah ing bolongan lemah banjur ditutup lemah
Cara iku ora berhasil amarga timbunan sampah dadi sarang tikus
Èkspérimèn kapindho sampah organik dilebokaké ing jero tong banjur ditutup
Cara iki uga ora berhasil amarga sampahé malah dadi sarang belatung
Nining lan ibu-ibu warga ora nyerah
Dhèwèké banjur mbolongi tong supaya cairan sampah bisa metu
Sampah uga dicampur lemah lan godhong-godhong garing supaya bisa dadi humus
Cara iki berhasil ndadèkaké sampah kanggo média tandur
Luwih lanjut, Nining belajar ngolah sampah nganggo biodigister supaya sampah organik bisa bosok kanthi cepet
Biodigister uga ngasilaké biogas saka prosès pengolahan sampah iki
Kanggo belajar lan mbangun biodigister, Nining bandha 50 yuta saka dhuité dhéwé
Humus kang dihasilaké saka prosès pengolahan sampah digawé kanggo campuran média tandur
Ibu-ibu nandur sayur mayur kaya ta godhong bawang, lombok, tomat, sawi, bayem, kangkung, selèdri, uga strobèri ing polibag
Program iki ndadèkaké lingkungan kang resik, ijo, lan seger
Ibu-ibu RT liya uga mèlu gabung program iki
Mayoritas ibu-ibu kang mèlu yuswané 50 taunan
Miturut Nining, cah wadon enom jarang tertarik ngolah sampah amarga kayané wedi kena reged
Program ingkang lanjut, Nining ngajak para ibu-ibu mèlu program usaha peningkatan pendapatan keluarga sejahtera (UPPKS)
Program iki tugasé ngolah hasil tani supaya dadi manéka panganan kaya ta cheese steak bayem, kripik sayur, nganti bakso gorèng
Sawisé berhasil ngajak ibu-ibu warga, Nining ganti ngajak bapak-bapak supaya uga mèlu ngramut lingkungan amarga RW 17 ngewajibaké kabèh warga supaya ngelola sampah, nggunakaké pekarangan kanggo pertanian, saben omah nduwéni 2 biopori, lan nandur wit-witan minimal 10 pot
Yèn kewajiban kuwi ora dilaksanakaké, RW ora gelem ngurusi warga kang arep nggawé KTP utawa KK
Hasil anané kebijakan kuwi yaiku saiki ora ana neh sampah kang kecècèran ing sekitar omah utawa pekarangan
Warga wis sadar yèn sampah kudu dipilah banjur dibuwang ing unit pengelolaan kebersihan (UPK)
Ing UPK, sampah organik langsung diolah supaya dadi humus
Sampah plastik diolah dadi manéka barang kerajinan.
Sampah aluminium foil diprosès dadi gas kanggo ngisi balon
Sampah liyané kang ora nduwéni nilai ékonomis dibakar ing jero tungku pembakaran khusus supaya ora nimbulaké ambu kang ora kapénak
UPK uga ngasilaké biogas kanggo masak
Biogas mung bisa digawé ing UPK
Ibu-ibu warga bisa numpang masak ing UPK
Saiki, Kampung Jatibaru katon ketata apik lan resik
Ana taman cilik kang rindhang ing kampung iku
Taman iku biyèn yaiku panggonan mbuwang sampah kang dirombak dadi taman amarga mambu ora kapénak
Manéka tanduran ing taman iku kang ndadèkaké udara ing musim kemarau ora krasa garing
Taman iku uga dadi siji karo panggon dolanan bocah lan lapangan voli
Ing dina-dina tertentu lapangan voli iku dadi pasar kagèt
Warga dodolan nganggo sistem barter
Nalika pasar kagèt diwiwiti, warga bakal kumpul ing kunu
Sawise kabèh program dilaksanakaké, Kampung Jatibaru kang biyèn rawan longsor, banyu langka, kebak sampah, lan kurang subur, saiki dadi kampung kang ijo
Mèh kabèh omah nduwéni tanduran sayur-sayur ing pot
Gang-gang sempit uga diwèhi pot-pot kang ditanduri tetuwuhan
Nining ngenyam pendhidhikan S1 jurusan Manajemen ing Unbar
Perubahan kang nyata saking Kampung Jatibaru ndadèkaké Nining lan Kampung Jatibaru olèh manéka aprésiasi utawa penghargaan saking instansi pamréntah wiwit tingkat kabupatèn nganti kementrian
Taun 2013, Nining olèh penghargaan minangka "Penggerak Pembangunan Bidang Penanggulangan Sampah Swadaya" saking Kabupatèn Bhandung
Lajeng ing taun 2014, Nining olèh penghargaan "Local Hero Indocement""." Paling anyar, ing taun 2017 Nining olèh penghargaan minangka "Praktisi Lingkungan Pembinaan Pengelolaan Sanitasi Jawa Kulon" saking Gubernur Jawa Kulon
Déné Kampung Jatibaru olèh penghargaan minangka "Kampung Proklim" saka Kementrian LHK ing taun 2015
Kampung Jatibaru saiki dadi panggon belajar kanggo wong akèh, termasuk saka luar negri
Nining duwé bojo, jenenge Wawan Gusnawan
Anaké telu, jenengé Rasya Nurpujawati Gunawan umuré 23 taun, Ramadhanti Dhea Annisa umuré 18 taun, lan Ryana Kusuma Dewi umuré 12 taun.
Nasrudin Rezeki Nasrudin Rezeki (lair ing Kabupaten Cirebon, 22 November 1990) iku petani jamur merang saka Desa Paliman Barat, Kecamatan Gempol, Kabupaten Cirebon, Jawa Barat
Dhèwèké dadi perintis usaha jamur merang ing desane sing sukses
Dhèwèké ngajaki tanggi tanggane warga desa kanggo ndadeake Kabupaten Cirebon minangka pusat produksi jamur merang
Nasrudin sawijining pemuda Kecamatan Gempol Kabupaten Cirebon kang dadi pelopor anane Desa Jamur
Nasrudin duweni bojo sing jenenge, Sari Gustina, uga duweni anak sing jenenge, Bilal Ramadhan
Nasrudin lulusan saka SMAN 1 Cirebon
Amarga upayane melopori Desa Jamur, Nasrudin pikantuk penghargaan Lokal Hero Cirebon saka PT Indocement
Sadurunge Nasrudin nyambut gawe ing perusahaan banyu putih (banyu ngombe) minangka karyawan honorer ing Bandung
Amarga dhèwèké rumangsa yen karir e durung isa berkembang, dhèwèké luwih milih mulih ing kampung, Cirebon
Nasrudin ngrabi Sari Gustina neng umur 25 taun
Saka "pesta pernikahan" sing digelar Nasrudin, dhèwèké entuk duwit amplop sing totale sekitar Rp 13 juta saka tamu undangan
'duwit kondangan' iki sing bakale miwiti kisah Nasrudin
Sawise rabi, Nasrudin mikir banter kanggo panguripan sing luwih apik
Dhèwèké golek-golek peluang usaha
Dhèwèké ketemu kanca sing ngajak budal menyang "pelatihan budidaya jamur merang" sing digelar karo CSR perusahaan produsen semen
Nasrudin "tertarik" karo pangajakan iku
Dhèwèké nindakake pelatihan nganti rampung
Sarampunge iku, dhèwèké dibimbing karo mentore, dhèwèké mulai nganggo hasil pelatihane
Dhèwèké nganggo 'duit kondangan' sing totale Rp 13 juta gawe bangun sak kumbung budidaya jamur merang ing sanding omahe
Wiwit saulan, upayane Nasrudin budidaya jamur mulai kasil
Nepaki musim panen, Nasrudin kasil manen telung kuintal
Padahal, pas wektu iku kanggo ngasilake angka impas modal, mung perlu manen 80 kuintal
Jarene mentore hasil sing kaya mangkene kui hasil panen sing luar biasa apamaneh dhèwèké isih pemula
Panen perdana iki menehi hasil Rp 7,5 juta
Sawise dipotong kanggo tuku bahan baku karo tenaga kerja, Narudin entuk hasil resik Rp 5 juta
Nasrudin saiki tambah semangat lan tambah tekun budidayaake jamur merang
Dhèwèké ngajaki kanca-kanca lan warga sekitar omahe kanggo ngedekake kelompok petani jamur lan mbangun kumbung bareng
Wiwitane, mung ana siji uwong sing gelem
Nanging sawise nem wulan, total anggotane mundak dadi 13 uwong lan sawise rong tahun mundak dadi 27 uwong.
Nganti saiki Nasrudin isih terus ngajaki kanca-kanca lang tangga-tanggane nandur jamur
Nasrudin iku pelopor desa jamur ing desane
Wiwitane Nasrudin bangun usaha budidaya jamur merang saka duwit kondangan resepsi pawiwahane
Dhèwèké ngajaki warga saka desa-desa kanggo ndadekake Kabupaten Cirebon dadi pusat prodhuksi jamur merang
Kecamatan Gempol saiki ana 60-an kumbung jamur merang sing dikelola dening 27 warga
Latar mburi warga kui mau werna-werna, mulai petani sing nggarap sawah, peternak, sopir, sampek pensiunan karyawan sing kepingin nambah penghasilan keluwarga nganggo cara budidaya jamur
Kecamatan Gempol, Cirebon pancen cocok digawé budidaya jamur
Sawah ing padesan iku isih amba banget, saengga saben musim panen para tani jamur gampang ngentukake damen
Sakliyane musim panen, dhèwèké gawe limbah kapas saka pabrik tekstil dinggo media tanam
Sakliyane maneh, "kalembaban udara" sing dhuwur ing kawasan Gempol ndadeake jamur tuwuh subur
Kanggo mikat minat warga sekitar budidayaake jamur merang, Nasrudin nawarake sistem plasma
Dhèwèké nglatih warga, nyilihi modal kang bentuk bibit lan media tanam, ngewangi ndidiki kumbung, lan dampingi warga nganti panen
Nasrudin yakin yen budidaya jamur isa dadi dalan sing becik gawe nambah penghasilan keluwarga utawa metu saka kemlaratan
Mergane regane jamur merang iki lumayan duwur, yaiku Rp 26.000 - Rp 28.000 per kilogram nek tingkat tani
Miturut peritungane Nasrudin, saben kumbung jamur isa menehi pangolihan resik petani Rp 1,5 juta per wulan
Rata-rata petani duweni telu kumbung jamur
Dadi, tambahan pangolihan dhèwèké isa nganti sekitar Rp 4,5 yuta per wulan
Jarene Nasrudin, pangolihan sakmono iku termasuk gede, amarga UMR Kabupaten Cirebon wae mung Rp 1,87 yuta per wulan
Nasrudin kepingin ning sawijining dina Gempol bakal dadi sentra produksi jamur kaya déné Karawang supaya bisa ngrambah pasar sing luwih amba, luwih-luwih kaya Bandung lan Jakarta
Amarga iku, dhèwèké ora waleh-waleh dampingi warga desa sing kepingin budidayaake jamur
Saben wulan, dhèwèké nganakake pengajian kang ditekani petani jamur
Kegiatan pengajian ngene iku uga dimanfaatke kanggo mbahas macem-macem masalah budidaya nganti pemasaran jamur merang
Nasrudin nduweni angan-angan kang gedhe banget, dhèwèké kepingin mbangun koperasi, uga dhèwèké kepingin sukses bareng warga kampunge, supaya bisa budhal kaji bareng sak pesawat.
ꦏꦧꦸꦥꦠꦺꦤ꧀ꦕꦶꦉꦧꦺꦴꦤ꧀ ꦏꦧꦸꦥꦠꦺꦤ꧀ ꦕꦶꦉꦧꦺꦴꦤ꧀ ꧌Kabupatèn Cirebon꧍ ꦲꦸꦠꦮꦶ ꦏꦧꦸꦥꦠꦺꦤ꧀ ꦕꦼꦂꦧꦺꦴꦤ꧀ ꦲꦶꦏꦸ ꦏꦧꦸꦥꦠꦺꦤ꧀ ꦲꦶꦁ ꦗꦮ ꦏꦸꦭꦺꦴꦤ꧀
ꦗꦼꦩ꧀ꦧꦂ ꦮꦼꦮꦼꦁꦏꦺꦴꦤ꧀ ꦏꦧꦸꦥꦮꦺꦤ꧀ ꦲꦶꦏꦶ ± 990.36 km2
Mojah sikil Mojah sikil utawa kaos sikil iku sandhangan kang dirajut kanggo nutupi sikil manungsa
Mojah sikil dirancang kanggo sawetara panggunan kaya ta nyuda gèsèkan ing antarané sikil lan alas sikil, njaga sikil dadi anget, nyerep kringet, lan liya-liyané
Mojah sikil lumrahé digawé saka katun, wol, polipropilena, utawa kadhang nilon
Werna mojah sikil manèka warna, sanajan umume peteng kanggo nyandhang formal lan putih kanggo acara ulahraga utawa kasual
Mojah sikil werna uga bisa dadi pérangan saka seragam tim olahraga lan migunani kanggo mbedakaké antarané rong tim sing béda
Werna-werna saka mojah sikil bisa nggawé wong kasengsem ngagem.
Tebing Breksi Tebing Brèksi minangka papan pariwisata ing Kabupatèn Sléman
Lokasi ing jèjèré candhi Prambanan lan cedhak karo Kuil Ijo lan Komplèk Istana Boko
Lokasi Pariwisata Cliff Brèksi pèrsis ing Désa Sambirèjo, Prambanan, Kabupatèn Sléman, Wilayah Khusus Ngayogyakarta 55572
Taman pariwisata Tebing Brèksi minangka papan wisata alami ing Jogja
Kaya sing dingertèni, papan wisata kasebut kalebu bukit-bukit karang breccia
Tebing tebing Breccias sing nduwé pola sing apik dadi atraksi para turis
Sadurungé dadi obyeèk wisata, lokasi Taman Brèksi Cliff sadurungé dadi papan pertambangan rock alami
Kegiatan pertambangan iki ditindakake dening masarakat sekitar